cyanic-selkie/wikianc huggingface dataset:
Mikrocərrahiyyə
Transplantasiya
Mikrocərrahi üsullar transplantasiyanın immunoloji tədqiqatlarının inkişafında mühüm rol oynamışdır, çünki bu, transplantasiya tədqiqatları üçün daha uyğun olan gəmirici modellərdən istifadə etməyə imkan vermişdir. Tətbiq edilməzdən əvvəl, damarsız olması ilə məhdudlaşan dəri transplantasiyası modelindən istifadə edərək gəmiricilərdə transplant immunologiyası öyrənilmişdir. Beləliklə mikrocərrahiyyə — cərrahiyyə və transplant immunoloji tədqiqatlar arasında əlaqəni təmsil edir.
Sonsuzluğun müalicəsində
Mikrocərrahiyyə sonsuzluğa səbəb olan bir neçə patoloji vəziyyətin, məsələn, uşaqlıq borusunun tıxanması, vas deferenslərin tıxanması və kişi sonsuzluğunun ən çox yayılmış səbəblərindən biri olan varikoselin müalicəsində istifadə olunur.
Daşqın Quliyev
Daşqın Nəcməddin oğlu Quliyev — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Daşqın Quliyev 2001-ci il dekabrın 20-də Şabran şəhərində anadan olub. Subay idi.
Hərbi xidməti
Azərbaycan Ordusunun əsgəri olan Daşqın Quliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Hadrut qəsəbəsinin və Füzulinin azadlığı uğrunda gedən döyüşlərdə savaşıb. Daşqın Quliyev oktyabrın 16-da Füzuli döyüşləri zamanı şəhid olub. Şabran şəhərində dəfn olunub.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Daşqın Quliyev ölümündən sonra "Füzulinin azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Daşqın Quliyev ölümündən sonra "Xocavəndin azad olunmasına görə" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Daşqın Quliyev ölümündən sonra "Şuşanın azad olunmasına görə" medalı ilə təltif edildi.
Niyaməddin Ələsgərov
Niyaməddin Süleyman oğlu Ələsgərov (13 aprel 1999; Axunlu, Ağsu, Azərbaycan — 4 oktyabr 2020; Toğanalı, Göygöl rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Niyaməddin Ələsgərov 1999-cu il, aprelin 13-də Ağsu rayonu, Axunlu kəndində anadan olub.
Hərbi xidmətləri
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Niyaməddin Ələsgərov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Niyaməddin Ələsgərov ölümündən sonra "Kəlbəcərin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Niyaməddin Ələsgərov ölümündən sonra "Hərbi xidmətlərə görə" medalı ilə təltif edildi.
Lusi Domisi Paris
Paris — Domisiya Lepidanın köləsi, sonradan azad insan, aktyor.
Həyatı
Paris öz azadlığını satın ala biləcək qədər varlanmışdır. O, azadlığını əldə etdikdən sonra Lusi Domisi Paris adını almışdır. Bunun müqabilində Domisiya Lepida azad edilmiş kölələrdən biri olan Atimet vasitəsilə nüfuzlu və məşhur anası Aqrippinanın onu vəzifədən salmaq üçün plan hazırladığına dair uydurmalarına Neronu inandırmaqda istifadə etmək üçün ona təsir etmişdir.
Bununla belə, Paris teatrsevər Neronun rəğbətini o qədər yüksək tutmuşdu ki, hətta plan uğursuzluğa düçar olanda belə, sui-qəsdçilər arasında yalnız o cəzalandırılmamışdı və hətta az sonra imperator tərəfindən "azad doğulmuş" elan edilmişdir. Beləliklə, Domisiya onu azad etmək üçün aldığı məbləği geri ödəməli olmuşdur. Buna baxmayaraq, Neron sonradan Parisi özünə rəqib aktyor kimi görməyə başlamışdır. E.ə. 67-ci ildə Parisin ona pantomima sənətini öyrətməkdən imtina etməsindən narazı qaldığından onu edam etdirmişdir.
Bakı metrostansiyalarının siyahısı
Bakı metropoliteni stansiyalarının siyahısı Bakı şəhərinin metropoliten xətləri sistemini ehtiva edir.
Xətlər və stansiyalar
Bakı Metropoliteni 3 xət və 27 stansiyadan ibarətdir.
Qırmızı xətt
Qırmızı xətt üzrə hərəkət Yaşıl xətt ilə ayrı-ayrı deyil çəngəl sxeminə uyğun olaraq həyata keçirilir
Yaşıl xətt
Yaşıl xətt üzrə hərəkət Qırmızı xətt ilə ayrı-ayrı deyil çəngəl sxeminə uyğun olaraq həyata keçirilir
Cəfər Cabbarlı — Şah İsmayıl Xətai
Yaşıl xəttin bir hissəsi, hərəkət müvəqqəti olaraq ümumi şəbəkədən kənarda, 2 şattl qatarı ilə həyata keçirilir
Valyuta mübadiləsi
Qalın mətnValyuta mübadiləsi — fərqli dəyər tarixləri olan eyni məbləğ üçün iki əks konvertasiya əməliyyatının birləşməsidir. Mübadiləyə gəldikdə, daha yaxın əməliyyatın icra tarixi dəyər tarixi adlanır və daha uzaq əks əməliyyatın icra tarixi mübadilənin bitmə tarixidir. Valyuta mübadiləsi əməliyyatlarının əksəriyyəti 1 ilə qədər müddətə bağlanır.
Əgər tarixdə ən yaxın konvertasiya əməliyyatı valyutanın alınmasıdırsa (adətən əsas olan), daha uzaq olanı isə valyutanın satışıdırsa, belə mübadilə "alıb/satılmış" adlanır. Əgər başlanğıcda valyutanın satışı üzrə əməliyyat həyata keçirilirsə və əks əməliyyat valyutanın alınmasıdırsa, bu mübadilə "satılmış/alıb" adlanacaq.
Mübadilə xətti
Mübadilə xətti — müxtəlif ölkələrin iki mərkəzi bankı arasında sabit məzənnələrlə valyutaların qarşılıqlı mübadiləsinə dair razılaşmadır. Məsələn, Fed özü üçün avro götürür, AMB-yə dollar verir. Eyni zamanda, hər iki mərkəzi bank sadəcə olaraq öz milli valyutasını buraxır və dərhal dəyişdirirlər. Nəticədə, ECB avrobanklara dollar kreditləri verməklə faktiki olaraq avrodollar buraxa bilir. Müqavilədə şərtlər və həcmlər üzrə məhdudiyyətlər nəzərdə tutula bilər və ya olmaya da bilər. Mübadilə xəttinin istifadəsi valyutaların dəyərini əhəmiyyətli dərəcədə dəyişə bilər.
Dollar mübadilə xətləri ilk dəfə 2008-ci ildə kredit böhranı zamanı FED tərəfindən digər mərkəzi banklara təklif edilmişdir.
Mübadilə faizinin hesablanması
Qiymət valyutasının faiz dərəcəsi məlumdur.
Çarlz Simoni
Çarlz Simoni-(d. 10 Sentyabr 1948, Budapeşt, Macarıstan) Macar əsili amerikan milyarder. Kosmosa gedən 2-ci macar. Çarlz Simoni Microsoftun proqram təminatı qrupunun rəhbəri olaraq Microsoft Office proqramlarının yaradılmasında böyük pay sahibi olmuşdur. Hal-hazırda "İntentional Software" şirkətinin sahibidir. 2007-ci ilin aprel ayında Soyuz TMA-10 kosmik gəmisi ilə kosmosa gedən ikinci macar olmuşdur. 2009-cu ilin mart ayında Soyuz TMA-14 gəmisi ilə 2-ci dəfə kosmosa səyahət etmişdir.
Həyatı
Çarlz Simoninin atası Karoli Simoni Budapeşt Texniki Universitetində eletrik mühəndisliyi üzrə professor idi. Orta məktəbdə laboratoriyada Sovet Ural II kompüteri üzərində təcrübə keçməsi onda kompüter elmlərinə qarşı maraq yaradır. Laboratoriyanın müəllimlərindən proqramlaşdırmanı öyrəndikdən sonra məktəbi tərk edərək hazırladığı proqramı dövlət idarəsinə satır. Hazırladığı bir digər proqramı Danimarkalı bir şirkətin idarə heyətinə təqdim edir. 1966-cı ildə "Denmark`s A/S Regnecentralen" adlı şirkətdə işə başlayır. 1968-ci ildə Amerika Birləşmiş Ştatları Kaliforniya Universitetinin Riyaziyyat və Statistika mühəndisliyi fakültəsini bitirir. Universiteti bitirdikdən sonra magistr təhsili almaq üçün Stanford Universitetinə üz tutur və Kseroks Park şirkətində işə başlayır. Burada Alan Cey, Batler Lamson və Robert Metkalf ilə birgə çalışır. Lampson ilə birlikdə "WYSIWYG" mətn redaktorunu yaradaraq 1974-cü ildə istifadəyə verir. 1977-ci ildə "Meta Programming" adlı dissetasiya işi ilə Stanford Universitetinin doktoranturasını bitirir.
Microsoft
Metkalfın təklifi ilə 1981-ci ildən Microsoft şirkətində çalışmağa başlayır. Word və Excel proqramlarının (xüsusilə Excel Cədvəl Sistemlərinin (Multiplan, Elektron Tablo, Elektron Kağız)) hazırlanmasında böyük rol sahibi olur. Simoni bu sistemləri "Gəlir Bombası" olaraq görürdü. Bu strategiya ilə daşına bilən fayl sistemlərini meydana gətirmiş oldu. Sistemin MS-Dos-da tətbiqində problemlər yaşansa da, inkişafı davam etdirildi. Bu vəziyyətdən narahat olan Simoni, Kseroksda öyrəndiyi "Object Oriented Programming" texnikasını təqdim edir. Dəyişənlərin adlandırılmasını nəzərdə tutan Macar Kodlaşdırma sistemi üzərində çalışmışdır. Günümüzdə də Macar Kodlaşdırma sistemi Microsoft tərəfindən geniş istifadə edilir. 2002-i ildə Qreqor Kiçelslə birgə "İntetnional Software" şirkətini quraraq Microsoftdan ayrılır. Şirkət Microsoft-un Simoni tərəfindən hazırladığı proqramlaşdırma konsepsiyalarının marketinqi ilə məşğuldur. 2004-cü ildə "Varton İnformasiya Emalı Ticarət" mükafatına layiq görülür.
Kosmosa səhayəti
2006-cı ildə Simoninin şirkəti "Space Adventurs Ltd." şirkəti ilə 10 illik müqavilə imzalayır. 2006-cı ilin avqustunda Rus Federal Kosmos Ajansı tərəfindən hazırlanan tibbi sınaqdan keçir. 2006-cı ilin sentyabrında Star Siti də kursa başlayır. 2007-ci ilin aprel ayının 7-də Soyuz TMA-10 gəmisi ilə kosmosa səyahət edir. Səfərdən geri döndükdən sonra öz təsüratlarını bölüşərkən bildirir ki, "Yerin qaranlıqda görünüşü çox təəccüblü və dramatikdir Sanki böyük bir səhnədə, opera və modern tamaşaların sərgilənməsi kimi idi." 8 oktyabr 2007-ci ildə ikinci dəfə kosmosa səfər etmək üçün müraciət edir. 26 mart 2008-də Soyuz TMA-14 gəmisi ilə kosmosa yola düşür. 8 aprel 2008-ci ildə isə geri qayıdır. Simonin həmçinin hərbi təyyarə və vertolyot istifadə etmək üçün vəsiqələri var.
Azərbaycanda seçki həddi
Azərbaycanda seçki həddi hal-hazırda yerli bələdiyyə və parlament seçkilərində tətbiq olunmur. Majoritar sistemlə keçirilən seçkilərdə ən çox səs toplayan şəxs seçilmiş hesab olunur. Azərbaycanda sadəcə referendumlarda seçki həddi tətbiq olunur. Belə ki, əgər seçicilərdən yarısından çoxu referendumun lehinə səs verərsə, referendum baş tutmuş və təkliflər qəbul edilmiş sayılır.
Azərbaycanda bir müddət qarışıq üsulla keçirilən parlament seçkilərində majoritar seçki üçün 50+1%, proporsional üsulla keçirilən seçkilər üçün isə əvvəlcə 8%, daha sonra isə 6%-lik seçki həddi tətbiq olunmuşdur.
Proporsional sistemdə
1995-ci ildə keçirilən ilk parlament seçkilərində Azərbaycan Demokratik İstiqlal Partiyası, Azərbaycan Demokratik Sahibkarlar Partiyası, Azərbaycan Milli Dövlətçilik Partiyası, Azərbaycan Milli İstiqlal Partiyası, Azərbaycan Naminə Alyans Partiyası, Azərbaycan Xalq Cəbhəsi Partiyası, Ana Vətən Partiyası və Yeni Azərbaycan Partiyasının proporsional seçki üzrə vahid namizədlər siyahısı Mərkəzi Seçki Komissiyası tərəfindən qeydiyyata alınmış, beləliklə qeyd olunan partiyalar proporsional seçki üzrə mübarizə haqqı qazanmışdır. Bununla yanaşı seçki qanununun şərtlərini pozduqlarına görə 4 siyasi partiya — Müsavat Partiyası, Azərbaycan Xalq Demokratik Partiyası, Azərbaycan Kommunist Partiyası və Ümid Partiyası Mərkəzi Seçki Komissiyası tərəfindən proporsional seçkilərə buraxılmamışdır. Bu siyasi partiyalar Azərbaycan Respublikasının Ali Məhkəməsinə şikayətlə müraciət etsələr də, Ali Məhkəmə şikayətlərə baxaraq Mərkəzi Seçki Komissiyasının qərarlarını qüvvədə saxlamışdır.
Seçki nəticələrinə əsasən proporsional seçki üzrə Yeni Azərbaycan Partiyası 62,70%, Azərbaycan Xalq Cəbhəsi Partiyası 9,70%, Azərbaycan Milli İstiqlal Partiyası isə 9,30% səs toplayaraq 8%-lik seçki həddini keçmiş və beləliklə nisbət hesabı ilə Yeni Azərbaycan Partiyası 19, Azərbaycan Xalq Cəbhəsi Partiyası 4, Azərbaycan Milli İstiqlal Partiyası isə 3 deputatla parlamentdə proporsional sistem üzrə təmsil olunma haqqı qazanmışdır.
2000-ci il parlament seçkilərində Mərkəzi Seçki Komissiyası Yeni Azərbaycan Partiyası, Azərbaycan Xalq Cəbhəsi Partiyası, Azərbaycan Milli İstiqlal Partiyası, Vətəndaş Həmrəyliyi Partiyası, Azərbaycan Kommunist Partiyası, Müsavat Partiyası, Azərbaycan Demokrat Partiyası, Azərbaycan Xalq Demokratik Partiyası, Milli Konqres Partiyası, Azərbaycan Naminə Alyans Partiyası, Demokratik Azərbaycan Dünyası Partiyası, Azərbaycan Liberal Partiyası və ölkə tarixində ilk dəfə olaraq Azərbaycan Milli Dövlətçilik Partiyası, Azərbaycan Milli Hərəkat Partiyası və Azərbaycan Demokratik Maarifçilik Partiyasından ibarət "Demokratik Azərbaycan" Siyasi Partiyalar Blokunun proporsional seçki üzrə vahid namizədlər siyahsı qeydiyyatdan keçmişdir.
Seçki nəticələrinə əsasən proporsional seçki üzrə Yeni Azərbaycan Partiyası 62,31%, Azərbaycan Xalq Cəbhəsi Partiyası 10,95%, Vətəndaş Həmrəyliyi Partiyası isə 6,43%, Azərbaycan Kommunist Partiyası isə 6,33% səs toplayaraq 6%-lik seçki həddini keçmiş və beləliklə nisbət hesabı ilə Yeni Azərbaycan Partiyası 16, Azərbaycan Xalq Cəbhəsi Partiyası 4, Vətəndaş Həmrəyliyi Partiyası 3, Azərbaycan Kommunist Partiyası isə 2 deputatla parlamentdə proporsional sistem üzrə təmsil olunma haqqı qazanmışdır. Lakin bu seçkilərdə Müsavat Partiyasının vahid namizədlər siyahısının favorit hesab olunmasına baxmayaraq 4,85%, Azərbaycan Milli İstiqlal Partiyasının vahid namizədlər siyahısının 3,89% səs alaraq seçki həddini keçə bilməməsi etirazlara səbəb olmuşdur.
2002-ci ildə keçirilən konstitusiya referendumuna əsasən proporsional seçki sistemi ləğv olunmuş və beləliklə seçki həddinin tətbiqi də dayandırılmışdır.
Majoritar sistemdə
1995-ci ildə keçirilən ilk parlament seçkilərində majoritar seçki sistemi üzrə səsvermə keçirilən təkmandatlı seçki dairələrində 50+1%-lik seçki həddi tətbiq olunmuşdur. 50+1%-lik seçki həddinin keçilə bilmədiyi 20 seçki dairəsində 26 noyabr 1995-ci il tarixində təkrar seçkilər keçirilmişdir. Bu seçkidə də 5 seçki dairəsi üzrə 50+1%-lik seçki həddi keçilə bilməmiş və bu səbəbdən 4 fevral 1996-cı il tarixində keçirilən təkrar seçkilərdə namizədlər yenidən mandat uğrunda yarışmışdırlar. Bu seçkidə də 1 seçki dairəsi üzrə 50+1%-lik seçki həddi keçilməmiş və son olaraq 18 fevral 1996-cı il tarixində keçirilən təkrar seçkilərdə namizədlər yenidən mandat uğrunda yarışmışdırlar.
Majoritar seçki üsulunda tətbiq olunan seçki həddi bu seçkilərdən sonra ləğv olunmuşdur.
Cənubi Koreyada iqlim dəyişikliyi
1960-cı illərdən 1980-ci ilə qədər sürətli şəhərsalma və sənaye inkişafından bəri Cənubi Koreyada iqlim dəyişikliyinin təsirləri sürətlənmişdir. Sənayeləşmə və əhalinin artması iqlim dəyişikliyi üçün antropogen amillər olan müxtəlif çirkləndiricilər və istixana qazları istehsal etmişdir. Cənubi Koreyada illik temperatur, yağış miqdarı və yağıntı daxil olmaqla iqlim parametrlərində dəyişikliklər yaşanır. Rekord minimum temperatur günlərinin sayı sürətlə azaldı və yay ərzində maksimum yağıntı artmağa başladı. Cənubi Koreya hökuməti 1990-cı ildən bəri hər üç ildə bir milli iqlim dəyişikliyi fəaliyyət planlarını hazırlamışdır. Bu planlara istixana qazı tullantılarının azaldılması, iqlim dəyişikliyinə uyğunlaşma və beynəlxalq əməkdaşlıq daxildir.
Temperatur artımı
1999-cu ildən bəri Anmyeondo`da yerləşən Koreya Qlobal Atmosfer Nəzarət Mərkəzi karbon qazı (CO2), metan (CH4), azot oksidi (N2O) və xlorofluorokarbonlar (CFC-11 və CFC) kimi böyük istixana qazlarını (İQ) izləyir. Anmyeondo stansiyası nisbətən çirklənmədən azad bir mühitdə, Koreya yarımadası da daxil olmaqla, Şimal-Şərqi Asiyanın fon atmosferini müşahidə etmək üçün ideal bir ərazidədir. Bu sera qazları arasında iqlim faktorlarının bir çox aspektlərini dəyişdirməyə təsir göstərən qaz karbon qazıdır. Son bir neçə onillikdə sənayeləşmə dövründə (ikinci sənaye inqilabı) insanlar atmosferə karbon qazı(CO2) buraxan fosil yanacaqları (kömür, neft, benzin, təbii qaz) yandırırdılar. Bu sənayeləşmə səbəbindən şəhər və kənd yerləri arasında kəskin bir temperatur ziddiyyəti göstərilir.Son 29 ildə Seul stansiyası üçün illik ortalama temperaturdakı artım 1,5 °C, kənd və dəniz sahillərindəki stansiyalar üçün 0,6 °C olmuşdur. Bu dərəcə fərqləri şəhərləşmiş ərazilərə nisbətən daha böyükdür. Cənubi Koreyada sürətli bir istilik artımı yaşanır. Gündəlik maksimum və minimum yüksək temperaturların Şərqi Asiyada artması ehtimalı yüksəkdir, nəticədə daha şiddətli istilik, lakin daha az şiddətli soyuq hədlər yaranmağa başlayır.Bu orta temperatur artımı, xüsusən 1950-ci illərdən sonrakı temperatur artım nisbəti 1950-ci illərdən əvvəlki temperatur artım nisbətindən 1,5 dəfə çoxdur. Bundan əlavə, istilik dalğasından ölənlərin sayının kəskin artacağı, düyü və kartof kimi əsas yeməli bitkilərin məhsuldarlığının kəskin azalacağı və balıq və dəniz yosunu kimi balıqçılıq sənayesinə ciddi zərbə vurulacağı gözlənilir.
Koreyada iqlim dəyişikliyinin törətdiyi fəsatlar
Digər ölkələr kimi, Koreya da iqlim dəyişikliyinin təsirindən qaça bilməz. Son bir neçə onillikdə daşqın və qasırğanın artması və onlardan gələn zərər böyükdür. Karbon emissiyasını iqlim dəyişikliyinin səbəblərindən biri kimi göstərə bilərik.
Təbii fəlakətlər:daşqın və tayfunlar
Təbii fəlakətlər nəticəsində əmlaka dəyən ziyan və insan tələfatı iqlim dəyişikliyinin tipik təsiridir. Bu səbəbdən təbii fəlakəti azaltmaq xalqların iqlim dəyişikliyinə uyğunlaşma hədəflərindən biridir. Daşqın, tayfun və ya qasırğa intensivliyinin artması, genişmiqyaslı təbii fəlakətlərin sayının davamlı artmasına səbəb olur. Xüsusilə daşqın və tayfun nəticəsində yaranan ziyan böyükdür. Artan təhlükəyə baxmayaraq, təbii fəlakətə, xüsusən də tayfuna qarşı həssaslıq, fəlakətlərin qarşısının alınması, dəyişdirilmiş tikinti normaları, sənaye strukturları və torpaq istifadəsi kimi bir çox amillərə görə azalmışdır.
Koreya sənayesinin paylanması və təbii fəlakətin ziyan sıxlığı
Koreyadakı sənaye bölgüsü xəritəsinə görə, Koreyanın şimal-şərq hissəsində əhəmiyyətli bir sənayenin olmadığı nəzərə çarpır. Yüksək texnoloji, ağır və informasiya texnologiyaları paytaxtın yaxınlığında və ya Koreyanın cənubundakı dənizə daha yaxın yerlərdə yerləşdirilir. Sənayenin paylanma sıxlığından fərqli olaraq, təbii fəlakətdən gələn zərər xəritəsinə görə, zərər Koreyanın şimal-şərq hissəsində daha sıxdır.
Green New Deal
The Green New Deal(Yaşıl Yeni Razılaşma), hakim partiyanın Koreya Demokratik Partiyası(DPK-Democratic Party of Korea) tərəfindən 2020-ci il parlament seçkiləri ərəfəsində qurduğu bir plandır. Plana 2050-ci ilədək sıfır emissiyaya çatmaq, xaricdəki kömür elektrik stansiyaları üçün tikinti işlərini dayandırmaq və 2040-cı ildə incə tozları 40% azaltmaq daxildir. Hökumət ayrıca 2034-cü ilə qədər 40% bərpa olunan enerji hədəfinə çatmağı və bəzi kömür tutumlarının mayeləşdirilmiş təbii qazla əvəz olunmasını hədəfləyir.
Şirkət reaksiyası: Yaşıl İnformasiya Texnologiyası Sənayesi
Dövlət İdarəetmə və Təhlükəsizlik Nazirliyi yaşıl enerji qənaəti üçün bir hesablama mərkəzinə başlamış və 'enerji qənaətini' təşviq etmək üçün geniş bir plan hazırlamışdır. Peşəkar təşkilatlar vasitəsilə enerji diaqnostikası məqsədi ilə hərtərəfli enerji qənaəti, ətraf mühitin qorunması və büdcə qənaət prosedurları davam edir. Artıq müzakirə edilənlərə əlavə olaraq 'ətraf mühitin yaxşılaşdırılması planları üçün yaşıl əsaslı bir hesablama mərkəzi' olaraq boş dayanma, sökülmə avadanlığı və əsas məzmununa dair plan da planlaşdırıldığı kimi davam edəcəkdir.
İstinadlar
https://link.springer.com/chapter/10.1007/978-3-540-85190-5_52-Status of the Climate Change Policies in South Korea http://www.climate.go.kr/home/cc_data/2020/Korean_Climate_Change_Assessment_Report_2020_1_summary.pdf-Korean-Climate-Change-Assessment-Report-2020-1-summary.pdf http://www.hani.co.kr/arti/society/environment/955512.html-Ministry of Environment and Meteorological Administration release'Korea Climate Change Assessment Report 2020'
Raciv Qandi
Raciv Ratna Qandi (राजीव गाँधी, 20 avqust 1944, Bombey, Britaniya Hindistanı — 21 may 1991, Tamilnad) — hind siyasi xadimi, 1984—1989-cu illərdə Hindistanın baş naziri.
Həyatı
left|thumb|227x227px|Raciv (solda) anası [[İndira Qandi, babası Cəvahirləl Nehru və kiçik qardaşı Sancay ilə. 1940-cı illərin sonu]] 20 avqust 1944-cü ildə İndira Qandi və Feroz Qandi ailəsində anadan olmuşdur. Raciv babası Cəvahirləl Nehrunun evində böyüyüb. Hindistanda seçilmiş bir məktəbdə, daha sonra London Universiteti və Kembric Universitetinin Triniti Kollecində təhsil almışdır. 1965-ci ilin yayında Raciv İtaliyadan Sonya Qandi ilə görüşdü. Sonya ilə ingilis dilini öyrəndi və Raciv mühəndis-mexanik ixtisasında təhsil aldı. 1968-ci ilin yanvarında Raciv və Sonya Dehlidə evləndilər. 1970-ci ilin iyun ayında onların oğlu Rahul, 1972-ci ilin yanvarında qızları Priyanka anadan oldu.
1968-1980-ci illərdə Hindistana qayıtdıqdan sonra Hindistan Havayollarında pilot, sonra isə ekipaj komandiri olaraq çalışdı. Bu dövrdə heç vaxt siyasi karyera haqqında düşünməyən Racivi yalnız qardaşının ölümündən sonra parlamentə üzv olmağa razı sala bilirlər. .
Xarici siyasəti
Raciv dünya miqyasında nüvə tərk-silahının ən qızğın tərəfdarı kimi çıxış edirdi. O, 1988-ci ilin iyununda məşhur nüvə tərk-silahı üzrə Fəaliyyət Planını Birləşmiş Millətlər Təşkilatına təqdim etdi. Bundan qabaq (nüvə silahından azad və qeyri-zorakı dünyanın prinsipləri haqqında) sovet lideri Mixail Qorbaçovla Dehli bəyannaməsini imzalmaqla və “altı ölkə, altı qitə” təşəbbüsü ilə çıxış edib bu ideyaları fəal şəkildə irəli sürürdü.
Hakimiyyətinin ilk ilində baş çəkdiyi ən önəmli dünya paytaxtları Moskva və Vaşinqton oldu, lakin Pakistana və vəzifədə olduğu son ildə Çinə səfəri dünya ictimayyətinin diqqətini daha çox çəkdi. thumb|Baş nazir Raciv Qandi Ram Kişor Şukla ilə 1988-ci ildə Cəvahirləl Nehrudan sonra Raciv otuzillik fasilədən sonra Pakistan və Çinə səfər edən ilk baş nazir idi. Vəzifə müddətinin sonuna doğru 60-dan çox xarici səfərə çıxdı. O, BMT Təhlükəsizlik Şurasının beş daimi üzvü daxil olmaqla bütün başlıca dövlətlərdən əlavə, Maldiv, Mavriki və Myanma daxil olmaqla bütün qonşu ölkələrə səfər etdi. Qandinin bioqraflarından biri Nikolas Nugenti deyir: Raciv bölgə polisi rolunu öz üzərinə götürmək və ən önəmlisi, başqalarına bu rola iddialı olmaq imkanı verməmək üçün Hindistanı yetərincə güclü görmək istəyən ilk baş nazir deyildi. Bununla belə, onun üç balaca qonşuya qarşı siyasi kursu xaric siyasi məqsədlərə yetmək üçün Hindistanın hərbi gücündən istifadə etməyə daha çox meylli olmasından xəbər verirdi. O, bir tərəfdən regional əməkdaşlığın eksponenti idi ki, bu da CARİƏA-da öz əksini tapırdı. Digər tərəfdən, Hindistanın özünü bölgənin sahibi və idarəçisi saymasında qonşu ölkələrdən heç birinin şübhəsi olmasın deyə, əlindən gələni edirdi. Hindistanda “Raciv Qandi doktrinası” haqda söhbət dolaşır. O, eyni zamanda xarici səfərlərdə sülh və tərk-silah ideyalarını rəhbər tutur, ölkəsində isə Hindistanın silahlı qüvvələrinin tarixdəki ən irimiqyaslı silahlanmasına başçılıq edirdi.
Hindistanda silahlanmanın inkişafı, əslində, 1963-cü ildən başlasa da, Raciv hakimiyyət sükanını ələ alan kimi, bu prosesə yeni təkan verdi. Müdafiə xərcləri beş il ərzində ikiqat artdı və onun baş nazirliyinin son iki ilində artıq bütün dövlət məsrəflərinin, demək olar, 20%-ini təşkil etdi. Silahlı qüvvələrin modernləşdiriliməsi İsveçdən haubitsaların (bunlar Karqildə əməliyyatın gedişində özünü yaxşı göstərdi), Böyük Britaniyadan təyyarədaşıyan “Virat”gəmisi, Avropanın “Bəbir” və Rusiyanın “MiQ-27”-lərindən savayı, Fransadan “İlğım-2000” qırıcılarının alınmasını ehtiva edirdi. Rusiyadan lizinqə götürülmüş “çakra” sualtı qayığı atom sualtı qayığı olan Hindistanı ilk qeyri-nüvə dövlətinə çevirdi. Beləliklə, Hindistanın HDQ ölkə sahillərindən yüz millərlə uzaqda dünya okeanının dərinliklərində hərəkət etmək imkanı əldə etdi.
'Raciv Qandinin baş nazirliyi dövründə Hindistanın ümumi sayı 99 vahid olan HDQ iki təyyarədaşıyan, 12 sualtı qayıq, 21 keşikçi gəmi və 5 esminesdən ibarət idi. Bu, dənizdən istənilən hücumu dəf etməyə kifayət idi. Raciv Qandi deyirdi: “Hindistanın müdafiəsini təmin etmək üçün Hindistana gələn dəniz yollarına tam şəkildə nəzarət etmək lazımdır”.'
Nefelin
Bu qrupa 2 əsas mineral daxildir: nefelin Na3K[AlSiO4]4 və kalsilit. Seriyanın natriumlu sonuncu üzvü olan aşağı temperaturlu nefelin davamlıdır. Sonuncu 900° C-də yüksək temperaturlu nefelin, 1254° C-də isə karnegiitə keçir. Dərinlik süxurlarında və qneyslərdəki nefelin tərkibi nəzəri formulaya yaxındır və kaliumla zəngindir. Nefelin bəzən Ca daşıyır. Nizamlı və qeyri-nizamlı nefelin məlumdur. Heksaqonal Habitus prizmatik, qısa dirəkvari, qalın lövhəli. İkiləşmə {10 1 0}, {33 6 5}, {11 2 2} üzrə. Ayrılma {1010} və {0001} üzrə qeyri-mükəmməl. Rəngsiz, boz, ətrəngi qırmızı. Parıltı şüşəlidən yağlıya qədər. Sərtliyi 5,5–6. Xüsusi çəki 2,6. Asanlıqla analsimə, kankrinitə, sodalitə, natrolitə, liberenitə keçir. SiO2 ilə kasıb olan müxtəlif süxurların və qneyslərin səciyyəvi komponentidir. Nefelin (sinonim: Eleolit) alüminium, silikat — gel, soda almaq üçün xammal kimi istifadə edilir. Kənd təsərrüfatında torflu turş torpaqlarda gübrə kimi işlədilir.
Raciv Qandi
Xarici siyasəti
Hindistan ən böyük silah idxalatçısı olaraq qalsa da, Qandi hökuməti müdafiə istehsalı proqramları və istehsalatın lokallaşmasına güclü təkan verdi. 1988-1989-cu illərdə yer-hava sinifli “Trişul” və yer-yer sinifli “Prithvi” raketləri uğurla sınaqdan keçirildi və silahlanmaya qəbul edildi. Bir neçə aydan sonra 1500 mil mənzillik ballistik “Aqni” raketi uğurla sınaqdan keçirildi və Hindistan Rusiya, ABŞ, Fransa, Çin və İsraillə bərabər “raket istehsalçısı ölkələrin klubu”na daxil oldu.
Racivin dövlətçilik yanaşmasının təməlində, əslində, görkəmli anası və sələfi, əzmkar iradəsi və siyasi liderliyi 1971-ci ildə Hindistan silahının ölkəyə ən böyük qələbəsini təmin etmiş İndira Qandinin sarsılmaz cəhdi dururdu.
Racivin ölkənin müdafiə qabiliyyətinə verdiyi təkanı həm Vacpainin, həm də Manhon Sinqhin hökuməti davam etdirdi. Bədxahların ədalətsizcəsinə zəif müdafiə naziri kimi qiymətləndirdiyi Entoni də son onillik ərzində Qandinin başladığı hərbi qüdrətin artırılması və silahların modernləşdirilməsi prosesinin fəal şəkildə inkişaf etməsi üçün əlindən gələni etdi.
“Aqni-5” raketi, əsas döyüş tankı “Arjun”, “Herkules” C-130J hərbi nəqliyyat təyyarəsi, qayığa qarşı P-81 təyyarəsi, “Vikramaditya” və “Arihant” təyyarədaşıyanları – bunlar Hindistanın “Raciv doktrinası”na necə əməl etdiyinin yalnız cüzi nümunələridir.
Ölümü
Hindistanı Hind okeanının superdövlətinə çevirmək üçün onun iddialı planları var idi.
O, ölkənin silahlı qüvvələrini gücləndirməyə başlayır.
Bununla belə, Raciv də anası kimi qəflətən Hindistanın bütövlüyünü təhdid edən problemlə üzləşir. Lakin bu dəfə problemin kökü ölkə hüdudlarından kənardadır. 1983-cü ildə Hindistanın cənub sahilindən 150 km məsafədəki Şri Lanka adasında iğtişaş alovlanır. Əvvəllər etnik azlığın sıxışdırdığı tamillər müstəqillik uğrunda coşqun mübarizəyə başlayırlar. Adanın şimalında və qərbində yaşayan 3 milyon induist tamil Şri Lanka əhalisinin 20%-ni təşkil edir, qalanı isə buddaçı sinqallardır.
Şri-Lanka Britaniyanın əsarətindən 1948-ci ildə azad oldu və sinqal çoxluq tamil azlığı sürətlə qısnamağa başladı.
Şri-Lanka vətəndaş müharibəsinin Hindistan üçün problemi bundan ibarət idi ki, 50 milyondan çox tamil ölkənin Şri-Lankaya yaxın olan sahilyanı Tamilnad ştatında yaşayır. Orada da ayrıca tamil dövləti haqda tələb irəli sürülür. Hindistan hökuməti nəinki qiyamçıları bağışlayır, hətta onların hazırlığı və mütəşəkkilliyinə yardım edir. Raciv eyni zamanda qiyamçılara müxtariyyət verməyə çağırmaqla sülh razılaşmasının əldə edilməsində Şri-Lanka hökumətinə köməyini təklif edir.
Hindistanın böyük və regional dövlət olduğunu nəzərə alan Şri-Lankanın prezidenti Cay Vardin könülsüz olsa da, danışıqlara gedir. Lakin növbəti iki ildə getdikcə aydın olur ki, hökumət problemin hərbi həllinə üstünlük verir. O, tamillərin dayağı olan Cafna yarımadasının dənizdən mühasirəsini təşkil edir ki, bu da kəskin şəkildə ərzaq çatışmazlığına səbəb olur. Sonra isə hərbi əməliyyat başlanır.
Nəhayət, 1987-ci il iyununda Racivin səbri tükənir. Hindistanın HHQ-nin AN-24 nəqliyyat təyyarələri sahilyanı bazadan havaya qalxır. Qırıcıların müşayiət etdiyi təyyarələr Cafna yarımadasına azuqə atır. çoxları bunu qanunauyğun humanitar aksiya kimi alqışlayır. Şri-Lankanın üzərindən sərbəst şəkildə uçan hind təyyarələri sanki vurğulayır ki, Hindistan istədiyi yerdə öz iradəsini diqtə etməyə qabildir.
Cay Vardin hökuməti dərhal ciddi danışıqlara başlayır və 1987-ci il 29 iyulda müqavilə imzalanır. Müqaviləyə görə, Hindistan sülhməramlı qüvvələr göndərməklə tamil pələngləri ilə Şri Lanka hökuməti arasında vasitəçi olacaq.
Sinqallar 1987-ci il 30 iyulda Kolomboda müqaviləyə kəskin şəkildə etiraz edirlər. Raciv Şri-Lankanın paytaxtında fəxri gözətçilərin qarşısından keçərkən dənizçilərdən biri ona hücum edir.
Yeni sülh müqaviləsi müharibənin qarşısını ala bilmir və Hindistanın sülhməramlı qüvvvələri tezliklə tamil pələngləri ilə münaqişəyə cəlb edilmiş duruma düşür. Tamilnadedə narazılıq yetişməyə başlayır ki, Hindistan açıq şəkildə sinqalların tərəfində durub və nəticədə Racivin xeyirxahlıq imicinə böyük zərbə dəyir.
1989-cu ilin dekabrında keçmiş maliyyə naziri, hazırda Canata Partiyasına başçılıq edən Vipi Sinq ümumi seçkilərdə Racivin Konqres partiyasını məğlub edir.
Hindistanın Şri-Lankadakı sülhməramlı qüvvələri 1500-dən çox əsgər itirib və yeni hökumət onları adadan çıxartmağa başlayır. 4 aydan sonra hər şey başa çatır, lakin müharibə davam edir. Şri Lanka ordusunun tamillərə hücumu təzələnir.
Tamillərin bəzi qrupları sülhün əldə edilməsi xatirinə məhdud muxtariyyətə razıdır, lakin “pələnglər” tam müstəqillik əldə etmək niyyətindədirlər. Onlar yeni qorxunc silahdan – “canlı bomba”lardan istifadə etməyə başlayırlar. 1987-ci ildə ilk terakt baş verir: Şri Lanka ordusunun bazasına girən yük maşını partlayır və 50 nəfər həlak olur. Raciv müxalifətin lideri kimi bildirir ki, əvvəvlki kimi vahid Şri-Lankanın lehinədir və hesab edir ki, Hindistanın qüvvələri durumu sabitləşdiməyə kömək etməlidir.
1991-ci ilin mayında Canatanın koalisiyası dağılır və ümumi seçkilər keçirilir.
Braphakaran narahat olur ki, Raciv hakimiyyətə qayıtsa, çox güman ki, Şri-Lanka hökumətindən gizlicə məhdud müxtariyyəti qəbul etməyə hazır olan tamil qruplarına yenidən yardım etməyə başlayacaq. “Pələnglər”ə təzyiq son dərəcə artır və o, “tamil pələngləri”ni Racivi öldürməyə çağırır. Əməliyyat “pələnglər”in kəşfiyyat rəisi Svirasana tapşırılır.
Svirasan 1991-ci il mayın əvvəlində Cənubi Hindistanda Suxa və Danu adlı iki tamahgir qızı tamillərə hüsn-rəğbət göstərən Nalini adlı hind qadını ilə tanış edir. Suxa və Danu möhkəm əqidəli “tamil pələngi”dirlər. Onlardan biri Raciv Qandini məhv edəsi bomba olacaq.
Raciv mayın II yarısında Cinaya gəlməlidir ki, 21 mayda axşam Şriprumbudurda mitinqdə çıxış etsin.
Svirasanın planı belədir: paltarının altında partladıcı olan qızlardan biri Racivə yaxınlaşacaq ki, onun boynuna girlyand keçirtsin. Hər şeyin lap inandırıcı görünməsi üçün qızın yanında yerli fotoqraf da olacaq.
20 may 1991-ci il, Nyu-Dehli.
Raciv Qandi gündüz saat 3-də seçki kampaniyasının son mərhələsinə gəlir. O, Cənubi Hindistana turneyə çıxmaq niyyətindədir.
Bu arada Cinayda Svirasan Raciv Qandi əməliyyatına hazırlığı başa çatdırır. İnsan-bomba qismində Danu seçilib. Onun əynində yaşıl-narıncı rəngdə şalvar və on kiloqrama yaxın partladıcı olacaq.
21 may, 1991-ci il, Cənubi Hindistan, Vişakapatam
Axşam saat 6.30. Raciv öz təyyarəsində Cinaya uçur. Yerli fotoqraf mitinqdə Danu ilə əllərində girlyandlar olan bir qrup qadının fotoşəklini çəkir. Svirasan sanki jurnalist kimi əlində bloknot yaxınlıqda durub.
Axşam saat 10-da həyəcanlanmış kütlə meydana girən Raciv Qandini salamlayır. Raciv camaatın arasından keçərkən hədiyyələri qəbul etmək üçün bir neçə dəfə dayanır.
Girlyandlı qadınlar ona yaxınlaşır, biri sanki onun ayağını öpmək üçün aşağı əyilir... Qəflətən partlayış baş verir. Raciv və daha 14 nəfər həlak olur…
Fotoşəkil dərc ediləndə qaçqın tamillər kişinin Svirasan, qadının isə Cinayda Nalini ilə birlikdə yaşamış qız olduğunu bildirirlər.
Svirasana görə, 1 milyon rupi mükafat elan edilir. Nəhayət, məlum olur ki, o, Banqalordakı evlərdən birində gizlənir.
Avqustun 18-də səhər polis binanı hücumla götürür. Aydın olur ki, Svirasan özünü güllələyib, digər altı tamil isə sianid içib. Cinayətkarlar tanınandan sonra Hindistan Braphakaranın təhvil verilməsini tələb edir. Lakin o, 2007-ci ildən Şri Lankaın şimal-qərbində azadlıqdadır.
24 may 1991-ci ildə Nyu-Dehlidə Timmurdimada Nehrunun evindəki matəm mərasimindən sonra Raciv Qandinin meyidini Cuna çayının sahilində yandırırlar.
Klitemnestra
Klitemnestra və ya Klitemestera  — Leda və Tindareyin qızı. Adı "İliada" (I 113) və "Odisseya" əsərlərində qeyd edilmişdir.
Nautiloidealar
Nautiloidealar (Nautiloidea) — buraya bütün həyatı boyu, yaxud ilk mərhələsində qabıqlarının görünüşü düz və spiralvari bükülmüş başıayaqlı molluskaların nümayəndələri aid edilir. Çox vaxt qabıq çəllək və ya qoz şəkilli, qabığın səthi çox vaxt hamar, bəzən qabırğalı, apakəsmə xətləri düz və ya dalğavari olur. Sifon çox hallarda orta, bəzən ekssentrik vəziyyət alır. Qısa septal borucuqlar arxaya istiqamətlənmiş; onlar düz (ortoxoanit) formalardan əyilmiş (sirtoxoanit) formalara qədər dəyişir. Nautiloidealar bir neçə dəstəyə bölünür. Bu yarımsinfin yeganə müasir cinsi — Nautilis 100–600 m dərinlikdə yaşayır (Hind okeanı və Sakit okeanın qərb hissəsi). Qədim Nautiloidealar fanerozoy çökmələrində rast gəlinir və stratiqrafiya üçün böyük əhəmiyyət kəsb edirlər. Gec kembri-müasir.
Mələk Mehmed Paşa
Mələk Mehmed Paşa (d. 1718 - ö. 19 fevral 1802) — III Səlim səltənətlərində ümumilikdə 2 il 5 ay 15 gün sədrəzəm olmuş Osmanlı dövlət adamı.
NGC 5169
NGC 5169, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. SBbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
NGC 4999
NGC 4999, Yeni Baş Kataloqda qeydə alınmış qalaktikadır. Göy üzündə Qızbürcü istiqamətində yerləşir. SBb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Meteorizm
Ümumi məlumat
thumb|Hökmdarın (və ya onun portretində) bağırsaq qazlarının zərərli buraxılması cinayət, əlahəzrətin təhqiri hesab edilə bilər və ölüm cəzasına qədər ağır cəzalandırıla bilər (şəkildə - Böyük Britaniya kralı [[III Georqa qarşı təhqirdir, 1798)]]
Sağlam bir yetkin insanda mədə və bağırsaqlarda təxminən 1 litr qaz var ki, bu qazlar əsasən bağırsaq mikroflorasının mikroorqanizmlərinin həyati fəaliyyəti nəticəsində əmələ gəlir. Yetkin bir insanda defekasiya prosesində və əlavə olaraq gün ərzində bağırsaqdan normal olaraq 0,1-0,5 litr qaz xaric olur.
hidrogen sulfid H2S; ammonyak NH3; uçucu merkaptanlar.
Səbəbləri
Qazın əmələ gəlməsinə karbohidratlı və lifli qidalar səbəb olabilir. Aşağıdakı səbəblər də bağırsaqlarda qaz sancılarının əmələ gəlməsinə səbəb olur:
Tarn və Qaronna
Tarn və Qaronna — Fransanın cənubunda yerləşən, Oksitaniya regionun departamentlərindən biri. Sıra nömrəsi — 82. İnzibati mərkəzi — Montoban. Əhalisi — 248 227 nəfər (departamentlər arasında, 81-ci yer, məlumatlar 2010-cu ilin melumatları).
Coğrafiyası
Ərazisi — 3718 km². Departamentin ərazisində Tarn və Qaronna çayları axır.
Departamentə 2 rayon, 30 kanton və 195 kommun daxildir.
Tarixi
Departament Napoleonun 4 noyabr 1804-cü il tarixli fərmanı ilə yaradılmışdır. Bunlar, əsasən, Lo və Yuxarı Qaronna sərhəd departamentlərin torpaqlarını əhatə etmişdir.
İsrail–Fələstin böhranı (2021)
2021 İsrail-Fələstin münaqişəsi — Əl-Əqsa məscidində etirazlarla böyüyən və sonradan qarşılıqlı hücumlara çevrilən qarşıdurmalardır.
6 may 2021-ci ildə İsrail Ali Məhkəməsi, Qüdsün Şeyx Cerrah Məhəlləsində yaşayan bəzi Fələstinli ailələrin evlərindən zorla çıxarılmaları və başqa yerlərə köçürülməsi barədə qərar verdi. Qədr gecəsi və Qüds günü tətilləri ilə üst-üstə düşən qarşıdurmalarda əksəriyyəti Fələstinli mülki olan 300-dən çox insan yaralanıb. Hücumlar beynəlxalq qınağa səbəb oldu, İsrail Baş Prokuroru Avichai Mandelblit gərginliyi azaltmağa çalışdı, bu da Ali Məhkəmənin qərarının 30 gün təxirə salınması ilə nəticələndi.
9 may tarixində İsrail polisi, ifrat sağçı Yəhudi millətçilərinin sonradan ləğv edilən bayraq yürüşü öncəsi müsəlmanların müqəddəs bir yeri olan Əl-Əqsa Məscidinə basqın etdi. Buna cavab olaraq, 10 və 11 may tarixlərində Həmas və İslami Cihad İsrail Müdafiə Qüvvələrinə görə 480 raket atıldı. Bunun nəticəsində, evlər və bir məktəb vuruldu, iki İsrailli mülki vətəndaş öldürüldü və ən azı 70 İsrailli mülki şəxs yaralandı. İsrail Qəzzəyə hava hücumları ilə cavab verdi. Qəzzə rəsmilərinə görə, on uşaq da daxil olmaqla ən az 30 fələstinli öldürüldü və 203 nəfər daha yaralandı. İsrail Müdafiə Qüvvələrinə görə öldürülənlərdən ən az on beşi Həmas üzvü idi. 11 may tarixində İsrailin hava hücumları nəticəsində Qəzzada 13 mərtəbəli yaşayış binası çökdü.
Şalva Natelaşvili
Şalva Natelaşvili  — Gürcü siyasətçi. Müxalifətçi Gürcüstan Əmək Partiyasının lideri (1995-ci ildən). Gürcüstanın prezidentliyə keçmiş namizədi (nəticə — 6.49% səs)
Bioqrafiyası
1981-ci ildə Tbilisi Dövlət Universitetinin hüquq fakültəsini fərqlənmə diplomu ilə bitirib. O, müstəntiq, prokuror və Gürcüstan prokurorluğunun beynəlxalq əlaqələr şöbəsinin müdiri işləyib. 1989-cu ildə SSRİ Xarici İşlər Nazirliyinin Diplomatik Akademiyasının aspiranturasını bitirib.
1992-1995-ci illərdə Gürcüstan Parlamenti Hüquq Komitəsinin sədri 1994-1995-ci illərdə ölkə Parlamentində, parlament fraksiyalarında, parlamentin müvəqqəti və daimi komissiyalarında, əcnəbilərin və vətəndaşlığı olmayan şəxslərin hüquqi statusu ilə bağlı Redaksiya-Konstitusiya Komissiyasının rəhbəri. Onun təşəbbüsü ilə Gürcüstan insan hüquqları paktlarına və beynəlxalq hüququn əsas konvensiyalarına qoşuldu.
1992-ci ildə Gürcüstan Parlamentinə deputat seçildi. 1995-ci ildən parlamentdəki "Seçici" və "Majoritar" fraksiyalarına, 1997 -ci ildən "Əmək" fraksiyasına rəhbərlik etdi. 1995 -ci ildə Gürcüstanın gələcək İşçi Partiyasını qurdu.
Natelaşvili Qızılgül inqilabını dəstəkləməkdən imtina etdi, bunun nəticəsində Eduard Şevardnadze hakimiyyəti itirdi və Mixail Saakaşvili 2004-cü ilin yanvarında Gürcüstan Prezidenti oldu.
2005-2008-ci illərdə o, Gürcüstan prezidenti Saakaşvilini və yaxın adamlarını Gürcüstanın baş naziri Zurab Jvanianın öldürülməsini təşkil etməkdə günahlandıran bir sıra bəyanatlar verdi. Onun sözlərinə görə, Jvania "Gürcüstan Gəmiçilik Şirkətinin satışından əldə olunan gəlirləri bölüşdüyü" üçün öldürüldü və bu zaman "atəşlə başa çatan mübahisə baş verdi". Baş nazirin bədənindəki güllə yaraları, zorakı ölüm izlərinin qarşısını almaq üçün "əridilmiş parafinlə örtülmüşdür". Natelaşvili Zurab Jvaniyanın Gürcüstan prezidenti Mixail Saakaşvilinin iştirakı ilə öldürüldüyünü də xatırladır ("Saakaşvilinin Jvaniya güllələnəndə otaqda olduğu deyilir").
8 noyabr 2007-ci ildə, polis xüsusi təyinatlılarının müxalifətin mitinqlərini dağıtmasından sonra, Gürcüstan prokurorluğu Natelaşvilini Rusiyaya casusluq etməkdə və hökuməti devirmək üçün sui -qəsddə günahlandırdı, bundan sonra Natelaşvili gizlənmək məcburiyyətində qaldı. Onun sözlərinə görə, Gürcüstan hakimiyyəti onun öldürülməsinə hazırlaşırdı "Məni öldürmək istədilər. Noyabrın 7-də İmedi telekanalının ələ keçirilməsindən sonra xüsusi təyinatlılar mənim evimə, valideynlərimin evinə və ofisinə qaçdı. Saakaşvili şəxsən - başqa heç kim buna cəsarət etməzdi - Natelaşvilini və xalqını ləğv etmək və cəsədləri Tsxinvalinin yanına atmaq əmrini verdi. Sanki biz 'rus agentləri' olaraq Rusiyaya qaçmağa çalışdıq."
Noyabrın 10-da Natelaşvili ailə üzvləri üçün ABŞ-dən siyasi sığınacaq istədi və o da prezidentliyə namizəd olacağını bildirdi. Natelaşvilinin dediyi kimi, ABŞ-nin müdaxiləsindən sonra, prezident Saakaşvili mətbuat vasitəsi ilə gizli yollardan ayrılmağı və seçkilərdə iştirak etməyi təklif etdi: “İşdə bu gün xalqın lideri Natelaşvili çuxurdan səsini çıxarır və deyin, çıxım, tutmayın. Çıxsın, tutmayacağıq ”. Noyabrın 12 -də prokurorlar ittihamlarını ləğv etdilər.
Natelashvili 2008-ci ildə Gürcüstanda keçiriləcək prezident seçkilərində namizədliyini irəli sürdü. Səsvermənin nəticələrinə görə, o, 6,49% səs topladı.
2008-ci ilin iyulunda Natelaşvili Avropa Xarici və Təhlükəsizlik Siyasəti Komissarı Javier Solanadan ailəsi üçün siyasi sığınacaq istədi. Natelaşvilinin sözlərinə görə, bu, Gürcüstanda "xüsusi xidmət orqanlarının idarə etməsi və demokratiya haqqında xəyal belə qurmağın mümkün olmaması" ilə bağlıdır.
8 iyul 2008-ci ildə Strasburqdakı Avropa İnsan Haqları Məhkəməsi Natelaşvilinin başçılıq etdiyi İşçi Partiyasının şikayəti ilə bağlı seçkilərdə iştirak hüququnun pozulduğunu elan etdiyi qərarı dərc etdi.
Fiest
Fiest və ya Tiest —  yunan mifologiyasında personaj. O, Pelops və Hippodamiyanın oğlu, Atreyin qardaşı, Egisfin atasıdır. Fiestin adı "İliada" və "Odisseya"da xatırlanır. Fiestin mifi bütün yunan mifologiyasındakı ən dəhşətli miflərdən biri hesab edilir. Sofoklun indiki dövrə qədər gəlib çatmamış faciə trilogiyası bu mifə həsr edilmişdir.
İncəsənətdə
Sofoklun "Arteya və ya mikenalılar", "Birinci Fiest", "Fiest", "Fiest Sikionda" faciələrinin, Evripidin "Kritlilər" və "Fiest" faciələrinin, Karkina Kiçiyin, Aqafonun, Diogenin, Kleofontun, Heremonun, Tarslı Apollodorun, Pakuviyanın, Enniyanın, Senekiyalı Variyanın "Fiest" komediyasının baş qəhrəmanıdır.
Xumar (qala)
Xumar və ya Xumarinskoye qorodişe (rusca:Хумаринское городище) — dövrümüzə yalnız xarabalıqları gəlib çatmış orta əsrlər qalası. Qala Kalez dağı nın zirvəsində, Böyük Qafqaz dakı Kuban çayı nın yuxarısında yerləşir. Qalanın yaxınlığında Xumara kəndi yerləşir. Qala inzibati baxımdan Rusiya Federasiyas ının Qaraçay-Çərkəz Respublikası nın Qaraçay rayonu ərazisinə aiddir.
Haqqında
Qalanın qalıqları 1960–1962-ci illərdə V.A. Kuznetsov tərəfindən araşdırılmışdır. Araşdırılma zamanı runik əlyazmaları aşkar edilmişdir. Lakin bu ekspedisiya zamanı qazıntılar aparılmamışdır. 1963–1964-cü illərdə həyata keçirilmiş arxeologi qazıntılar zamanı isə artıq qazıntılar aparılmışdır. Bu ekspedisiya Qaraçay-çərkəz Respublikasının araşdırma inistitutunun əməkdaşı E.P. Alekseyeva tərəfindən həyata keçirilmişdir. O, üzə çıxarmışdır ki, orta əsrlərə aid qatların altında eradan əvvəl 8–6-cı əsrlərə aid qatlar yatmaqdadır. A. Qadlo və X. Bidjiyev 1974-cü ildə müdafiə sisteminin yerdə qalan qismləri olan divarlar və qalalar kəşf edildi.
Qala Qaraçay rayonundan 11 km məsafədə yerləşir və keçmişdə ona yalnız nərdivan vasitəsiylə çıxmaq mümkün idi. Qala geniş platanın təxminən 40 hektarlıq ərazisini əhatə edir. 5.5 metrlik hündür divarlarda 12 bürc vardır. Divarlar 5 metr genişliyin qapıya malikdir. Qalannı Xəzər-Ərəb müharibələrinə görə ya xəzərlər, ya da bulqarlar tərəfindən tikildiyi güman edilir.
Bu bölgədən aşkar edilmiş və mübahisələrə səbəb olmuş tapıntılar içindən qurbangah xüsusi seçilir. Rostov-on-Don arxeoloji muzeyindəki alimlər təstiqləyir ki, qurbangah biblikal mişkanın imitasiyası olan Xəzər yəhudi məbədinin bir hissəsidir.
IX və X əsrlərdə bu bölgədə insanlar yaşayırdı. Bu barədə Bizans və gürcü mənbələrində məlumat vardır. Onlar bura Skhimar deyirdilər. İnanılır ki, Müqəddəs Maksim Qafqaz a sürgün edilməsi zamanı burada qalmışdır. Qaladan dörd kilometr məsafədə ilk dəfə 1848-ci ildə Abraham Firkoviç tərəfindən təsvir edilən Şoana kilsəsi yerləşir.
Yevgeni Priqojin
Yevgeni Viktoroviç Priqojin — rusiyalı iş adamı, Rusiya Konkord şirkətlər qrupunun rəhbəri və sahibi, Vaqner qrupu ÖHŞ-nin yaradıcısı. Rusiya prezidenti Vladimir Putinin dostlarından biri hesab olunur. Rusiya Federasiyasının Qəhrəmanı, DNR Qəhrəmanı və LNR Qəhrəmanı.
Yevgeni Priqojinin nəzarət etdiyi Vaqner qrupu muzdluları Konqo Demokratik Respublikası, Sudan, Liviya, Madaqaskar, Anqola, Qvineya, Qvineya-Bisau, Mozambik, Zimbabve və Mərkəzi Afrika Respublikası da daxil olmaqla bir sıra Afrika ölkələrində hərbi münaqişələrdə iştirak edib. Onlar Suriyadakı, Donbas bölgəsindəki hərbi əməliyyatlarda da iştirak ediblər və prezident Ömər əl-Bəşirə dəstək vermək üçün Sudana göndəriliblər.
Qrup 2022-ci ildə başlayan Rusiyanın Ukraynanı işğal etməsi əməliyyatında bir sıra istiqamətlərdə Rusiya ordusunun həyata keçirdiyi hücum əməliyyatlarına cəlb olunub. "Vaqner" ÖHŞ ilk dəfə 2014-cü ildə Krım əməliyyatında iştirak edib, referenduma hazırlığa nəzarət vəzifəsini yerinə yetirib. Priqojinin ordusu Donbass müharibəsinin aktiv iştirakçısı olub.
Bellinüat, The Insider və Der Spiegelin araşdırmasına görə, Priqojinin əməliyyatları Rusiya Müdafiə Nazirliyi və Baş Kəşfiyyat İdarəsi ilə sıx bağlıdır. Rusiyadakı "Konkord" şirkəti dövlətin ən yüksək vəzifəli şəxslərə iaşə xidmətləri ilə məşğul olub. Bunun sayəsində o, mediada "Putinin aşpazı" ləqəbini alıb. "Business Peterburq" nəşri 2019-cu ildə "Milyarderlərin reytinqi"ndə Yevgeni Priqojinin sərvətini 14,6 milyard rubl qiymətləndirərək onu 72-ci yerdə göstərib. 2016-cı ildə o, "Citi 812" nəşrinin versiyasına görə Sankt-Peterburqun 30 ən nüfuzlu adamı siyahısına daxil edilib.
Priqojin "bot fermalarının" yaradıcısı kimi şöhrət qazanıb. 2016-cı ildən ABŞ-ın, 2020-ci ildən Avropa İttifaqının və Böyük Britaniyanın, 2022-ci ildən Avstraliyanın, Kanadanın, Yeni Zelandiyanın və Yaponiyanın sanksiyaları altındadır. 2022-ci ilin iyul ayında ABŞ ABŞ Dövlət Departamenti ABŞ-da siyasi və seçki proseslərinə müdaxilə ilə əlaqədar Yevgeni Priqojin və İnternet Araşdırmalar Agentliyinin 12 digər əməkdaşı haqqında məlumat verənə 10 milyon dollar mükafat elan edib. Federal Təhqiqat Bürosu onun həbsində köməklik göstərdiyinə görə 250.000 dollara qədər mükafat təklif edir.
2022-ci ildə Rusiyanın Ukraynaya hücumu zamanı Priqojin Ukrayna ilə müharibədə iştirak etmək üçün Vaqner ÖHŞ-ə məhbusları cəlb etmək üçün şəxsən Rusiya koloniyalarında təbliğat aparır. .
2022-ci ilin sonunda Mütəşəkkil Cinayətkarlıq və Korrupsiya Hesabatı Layihəsi Priqojini mütəşəkkil cinayətkarlıq və korrupsiya sahəsində ilin adamı elan edib.